Եղնիկը

Եղնիկը (անգլ.՝ The Yearling), 1946 թվականին նկարահանված ամերիկյան մանկական ֆիլմ։ Մարջորի Ռոուլինգսի համանուն վեպի էկրանավորումը, երկու «Օսկարի» և մեկ «Ոսկե գլոբուսի» մրցանակակիր։


== Սյուժե ==
1878 թվական։ 13 տարի առաջ ավարտվել է Ամերիկայի քաղաքացիական պատերազմը և Ֆլորիդայի բերրի հողերի յուրացման համար շարժվում են առաջամարտիկները։ Նրանցից մեկն այդ պատերազմի վետերան Փենի Բաքսթերն է, որը իր հետ տանում է կնոջը՝ Օրիին և 11-ամյա որդուն՝ Ջոդիին։ Նրանք հիմնավորվում են Ջորջ լճի  (Lake George) ափին։
Ջոդին ընտանիքի չորս երեխաներից միակ փրկվածն էր․ մնացածները զոհ էին գնացել պատերազմին, այդ պատճառով մայրը չափազանց ակնածանքով է վերաբերվում նրան, և տղային հաճախ թվում է՝ իրեն չի սիրում։ Հետաքրքրասեր Ջոդին օրերով կորչում է անտառում և միշտ խնդրում է ծնողներին ինչ-որ մեկին տուն տանել՝ թեկուզ ջրարջ, արջուկ կամ հովազ։ Բնականաբար նա մերժում է ստանում։
Մի անգամ Փենիին խայթում է բոժոժավոր օձը։ Որպեսզի թուլացնի թույնի ազդեցությունը, նա սպանում է եղնիկին, որի լյարդը պետք է դներ վերքին։ Փոքրիկ եղնիկը որբ է մնում, և ծնողները թույլ են տալիս նրան վերցնել տուն, բայց միայն մինչև կենդանու մեծանալը։ Տղան եղնիկին անվանում է Ֆլագ (անգլ.՝ Flag), և շուտով նրանք դառնում են մտերիմ ընկերներ։
Անցնում են տարիներ, Ֆլագը մեծանում է և հոգս դառնում ֆերմայի համար․ ուտում և տրորում է բերքը, կոտրում ցանկապատները։ Փենին պահանջում է, որ Ջոդին եղնիկին տանի անտառ և սպանի, բայց տղան ազատ է արձակում Ֆլագին։ Շուտով եղնիկը վերադառնում է տուն, Օրին կրակում և վիրավորում է նրան։ Որպեսզի կենդանին չտանջվի, Ջոդին հոր հրամանով ընդհատում է ընկերոջ կյանքը։ Ուժեղ հուզական ցնցումից տղան փախչում է տնից, նրան գտնում են միայն երեք օր անց։ Երբ մայրը տեսնում է վերադարձած որդուն, ցույց է տալիս իր՝ մինչ այժմ խնամքով թաքցրած սիրո և քնքշանքի զգացմունքները։
Տղան 3 օրվա ընթացքում հասկանում է՝ որքան սարսափելի է քաղցը և վերադառնալով իմանում է՝ որքան են սիրում իրեն հայրն ու մայրը։ Նա կտրուկ մեծանում է և ընտանիքում հաստատվում է խաղաղություն։


== Դերերում ==
Քլոդ Ջարման — Ջոդի Բակսթեր (առաջին անգամ էկրանին)
Գրեգորի Պեկ — Էզրա «Փենի» Բակսթեր, Ջոդիի հայրը
Ջեյն Ուայման — Օրի Բակսթեր, Ջոդիի մայրը
Չիլ Ուիլս — Բաք Ֆորեսթեր, Ջոդիի հարևանը
Քլեմ Բևանս — Բաքի հայրը
Մարգարետ Վիչերլի — Բաքի մայրը
Հենրի Թրևերս (Henry Travers) —պարոն Բոյլզ
Ֆորեսթ Թակեր (Forrest Tucker) — Լեմ Ֆորեսթեր


=== Տիտրերում նշված չեն ===
Արթուր Հոլ (Arthur Hohl) — Արկ Ֆորեսթեր
Վիկտոր Քիլիան (Victor Kilian) — կապիտան
Ջուն Լոկհարթ — Թվինք Ուզերբի
Ռոբերտ Փորտֆիլդ (Robert Porterfield) — հարևան
Դեն Ուայտ (Dan White) — Միլուիլ Ֆորեսթեր
Ջեֆ Յորք (Jeff York) — Օլիվեր  Հուտո


== Մրցանակներ և անվանակարգեր ==

1947 — բեմադրող-նկարչի  լավագույն աշխատանքի համար «Օսկար» մրցանակ՝ հաղթանակ։
1947 — «Օսկար» մրցանակ լավագույն օպերատորական աշխատանքի համար՝ հաղթանակ։
1947 — «Օսկար» լավագույն ֆիլմի համար՝ անվանակարգ։
1947 — «Օսկար» լավագույն ռեժիսորի համար՝ անվանակարգ։
1947 — «Օսկար» լավագույն դերասանի համար՝ անվանակարգ։
1947 — «Օսկար» լավագույն դերասանուհու համար՝ անվանակարգ։
1947 — «Օսկար» լավագույն մոնտաժի համար՝ անվանակարգ։
1947 — Քլոդ Ջարմանին՝ գլխավոր դերակատարին, «Օսկար» լավագույն անչափահաս դերասանի համար։
1947 — «Ոսկե գլոբուսի» մրցանակ դրամայում լավագույն դերասանի համար՝ հաղթանակ


== Փաստեր ==

Նկարահանումներն իրականացվել են Juniper Prairie Wilderness արգելոցային գոտում՝ Ֆլորիդա նահանգի Օկալա Ազգային անտառում (англ.): Ժապավենի դուրս գալուց հետո այնտեղ հայտնվել է «Եղնիկի արահետները» (անգլ.՝ The Yearling Trail), որով քայլելով կարելի է տեսնել այն վայրերը, որտեղ տեղի են ունեցել պատմության և պատկերների գործողությունները։
1941 թվականին փորձեր են արվել այս ֆիլմը ևս մեկ անգամ բոլորովին այլ նկարահանող խմբով նկարահանելու, բայց առաջացել են տարատեսակ խնդիրներ. գլխավոր հերոս–տղան շատ արագ է մեծացել, նրա մոտ նկատվել է նախկինում աննկատ շեշտադրություն, մեծ քանակությամբ մոծակներ բնապատկերների նկարահանումների ժամանակ, ռեժիսորի և պրոդյուսերի մշտական հակասություններ, իսկ ձախողված պատկերի վրա աշխատանքն ավարտվել է ԱՄՆ-ի՝ Երկրորդ աշխարհամարտի մեջ մտնելով։ 7 ամսվա աշխատանքի ընթացքում ծախսվել է կես միլիոն դոլար։ Այնուամենայնիվ, շատ բնական նկարահանումներ, առանց մարդկանց, հինգ տարի անց օգտագործվել են ֆիլմի ստեղծման մեջ։
Նկարահանումների 10 ամիսների ընթացքում օգտագործվել է 32 վարժեցված կենդանի, այդ թվում՝ 5 եղջերու, քանի որ նրանք շատ արագ են մեծանում։ «Առաջին» եղնիկը, որին ընտրում է Ջոդին ֆիլմի սկզբում, 3 օրական էր և փրկվել էր անտառային հրդեհից։ Ֆիլմում նկարահանվել են նաև 126 եղջերու, 9 գորշ արջ, 37 շուն, 71 վայրի թռչուն (այդ թվում՝ 17 ճուռակ և 1 բու), 83 ճուտ, 36 խոզ, 8 բոժոժավոր օձ, 18 սկյուռ, 4 ձի և 17 ջրարջ։


== Ծանոթագրություններ ==


== Արտաքին հղումներ ==
Оленёнок (անգլ.) на сайте tcm.com
On Location: The Central Florida Of «The Yearling» на сайте npr.org
На сайте kino-teatr.ru (ռուս.): аннотация и актёры/роли